
 บันทึกข้อความ
ส่วนราชการ  สำนักงานปลัด องค์การบริหารส่วนตำบลฉลอง                                                              .
ที่     นศ ๗๕๔๐๑/   -                           	วันที่   14  พฤษภาคม  2563                                              
เรื่อง   การตรวจสอบโครงการเพื่อการขอรับการสนับสนุนงบประมาณ ตามแนวทางการใช้จ่ายงบประมาณ
          รายจ่ายประจำปีงบประมาณ พ.ศ. 2563 งบเงินอุดหนุนเฉพาะกิจ (เทศบาลและองค์การบริหารส่วน
	ตำบล) แผนงานยุทธศาสตร์ส่งเสริมการกระจายอำนาจให้แก่องค์กรปกครองส่วนท้องถิ่น
เรียน  นายกองค์การบริหารส่วนตำบลฉลอง ผ่านปลัดองค์การบริหารส่วนตำบลฉลอง 
1. เรื่องเดิม  
	 1.1 ตามหนังสือสำนักงานส่งเสริมการปกครองท้องถิ่นจังหวัดนครศรีธรรมราช ด่วนที่สุด                ที่ นศ 0023.3/ว 1413 ลงวันที่ 13 มีนาคม 2563 เรื่อง แนวทางการใช้จ่ายงบประมาณรายจ่ายประจำปีงบประมาณ  พ.ศ. 2563 งบเงินอุดหนุนเฉพาะกิจ (เทศบาลและองค์การบริหารส่วนตำบล) แผนงานยุทธศาสตร์ส่งเสริมการกระจายอำนาจให้แก่องค์กรปกครองส่วนท้องถิ่น โดยโครงการที่เสนอขอรับการสนับสนุนงบประมาณต้องอยู่ในแผนพัฒนาท้องถิ่น
                1.2 นายกองค์การบริหารส่วนตำบลฉลอง ได้แจ้งงานวิเคราะห์นโยบายและแผนเพื่อดำเนินการตรวจสอบโครงการเพื่อขอรับสนับสนุนงบประมาณ จำนวน 2 โครงการ ได้แก่ 
  1.2.1 โครงการก่อสร้างถนน คสล./ลาดยาง สายซอยหลังโรงเรียนฉลองรัฐราษฎร์อุทิศ หมู่ที่ 5      1.2.2 โครงการก่อสร้างถนน คสล./ลาดยางสายต้นไทร – ทางหลวงชนบท หมู่ที่ 11 
	2. ข้อเท็จจริง
  จากการตรวจสอบแผนพัฒนาท้องถิ่น (พ.ศ. 2561 – 2565) ปรากฏผล ดังต่อไปนี้
	 - โครงการที่ 1.2.1 ปรากฏอยู่ในแบบ ผ.02 และปีงบประมาณดำเนินการอยู่ในช่องปีงบประมาณ  2564
	 - โครงการที่ 1.2.2 ปรากฏอยู่ในแบบ ผ.02/1 และปีงบประมาณดำเนินการอยู่ในช่องปีงบประมาณ 2563
     	3. ข้อพิจารณา
	      เห็นควรพิจารณาแก้ไขโครงการให้ปรากฏอยู่ในแบบ ผ.02/1 และแก้ไขปีงบประมาณดำเนินการให้สอดคล้องกับปีที่จะขอรับการสนับสนุนงบประมาณ ก่อนจะดำเนินการเสนอโครงการเพื่อขอรับการสนับสนุนงบประมาณต่อไป
	      4. ข้อเสนอ
	  จึงเรียนมาเพื่อโปรดพิจารณา



							 (นางผกามาศ   ยิ่งยงค์)
						นักวิเคราะห์นโยบายและแผนชำนาญการ

											/ความเห็น...



					        -    2   -

										
	ความเห็นของหัวหน้าสำนักงานปลัด อบต................
.....................................................................................




                (นางเสาวพจน์  กลิ่นสัมผัส)
            หัวหน้าสำนักงานปลัด อบต.ฉลอง
	ความเห็น/คำสั่งนายกองค์การบริหารส่วนตำบล
..............................................................................
..............................................................................
..............................................................................
..............................................................................







(นายสุนทร  ใจห้าว)
นายกองค์การบริหารส่วนตำบลฉลอง

	ความเห็นของปลัด อบต............................................
.......................................................................................

 (นางสุมิตรา  รักบำรุง)
ปลัดองค์การบริหารส่วนตำบลฉลอง

     บันทึกข้อความ
ส่วนราชการ  สำนักงานปลัด  องค์การบริหารส่วนตำบลฉลอง                                                              .
ที่     นศ ๗๕๔๐๑/                              	วันที่   15  พฤษภาคม  2563                                              
เรื่อง   การขออนุมัติแก้ไขแผนพัฒนาท้องถิ่น (พ.ศ. 2561 – 2565)  ครั้งที่ 5  พ.ศ. 2563
เรียน  นายกองค์การบริหารส่วนตำบลฉลอง 
1. เรื่องเดิม   
	1.1 องค์การบริหารส่วนตำบลฉลองได้ประกาศใช้แผนพัฒนาท้องถิ่น (พ.ศ. 2561 – 2565) เพื่อใช้เป็นแนวทางสำหรับการพัฒนา และเป็นกรอบในการจัดทำงบประมาณ โดยได้ประกาศใช้แผนพัฒนาดังกล่าวเมื่อวันที่ 14 มิถุนายน 2562 
	1.2 ตามหนังสือสำนักงานส่งเสริมการปกครองท้องถิ่นจังหวัดนครศรีธรรมราช ด่วนที่สุด                ที่ นศ 0023.3/ว 1413 ลงวันที่ 13 มีนาคม 2563 เรื่อง แนวทางการใช้จ่ายงบประมาณประจำปีงบประมาณ พ.ศ. 2563 งบเงินอุดหนุนเฉพาะกิจ (เทศบาลและองค์การบริหารส่วนตำบล) แผนงานยุทธศาสตร์ส่งเสริมการกระจายอำนาจให้แก่องค์กรปกครองส่วนท้องถิ่น โดยโครงการที่เสนอขอรับการสนับสนุนงบประมาณต้องอยู่ในแผนพัฒนาท้องถิ่น
	2. ข้อเท็จจริง
	ตามบันทึกข้อความสำนักงานปลัด องค์การบริหารส่วนตำบลฉลอง ลงวันที่ 14 พฤษภาคม 2563 เรื่อง การตรวจสอบโครงการเพื่อการขอรับการสนับสนุนงบประมาณ ตามแนวทางการใช้จ่ายงบประมาณรายจ่ายประจำปีงบประมาณ พ.ศ. 2563  และนายกองค์การบริหารส่วนตำบลฉลองได้สั่งการเพื่อดำเนินการแก้ไขโครงการให้ปรากฏในแบบ ผ.02/1 และแก้ไขให้อยู่ในช่องปีงบประมาณ 2563                 จำนวน 1 โครงการ ได้แก่ โครงการก่อสร้างถนน คสล./ลาดยาง สายซอยหลังโรงเรียนฉลองรัฐราษฏร์อุทิศ      หมู่ที่ 5
	3.  ระเบียบ/ข้อกฎหมาย
                 3.1  ระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น              พ.ศ. 2548 และที่แก้ไขเพิ่มเติมถึงฉบับที่ 3  พ.ศ. 2561 ข้อ 21 การแก้ไขแผนพัฒนาเป็นอำนาจของผู้บริหารท้องถิ่น เมื่อผู้บริหารท้องถิ่นได้เห็นชอบแผนพัฒนาท้องถิ่นที่แก้ไขแล้ว ให้ปิดประกาศให้ประชาชนทราบโดยเปิดเผยไม่น้อยกว่าสามสิบวันนับแต่วันที่ผู้บริหารท้องถิ่นเห็นชอบ พร้อมทั้งแจ้งสภาท้องถิ่น อำเภอและจังหวัดทราบด้วย									       
	“การแก้ไข” หมายความว่า การแก้ไขข้อผิดพลาดในแผนพัฒนาหรือแผนการดำเนินงานให้ถูกต้อง โดยไม่ทำให้วัตถุประสงค์และสาระสำคัญเดิมเปลี่ยนแปลงไป
	3.2 หนังสือกระทรวงมหาดไทย ด่วนที่สุด ที่ มท 0810.3/ว 6046 ลงวันที่ 19 ตุลาคม 2561 เรื่องซักซ้อมแนวทางการจัดทำแผนพัฒนาท้องถิ่นขององค์กรปกครองส่วนท้องถิ่นตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 แก้ไขเพิ่มเติมถึง (ฉบับที่ 3) พ.ศ. 2561								
		“ข้อ 4 การนำแผนพัฒนาท้องถิ่นไปสู่การปฏิบัติ
		เพื่อให้แผนพัฒนาท้องถิ่นนำไปสู่การปฏิบัติได้อย่างมีประสิทธิภาพ ให้องค์กรปกครองส่วนท้องถิ่นใช้แผนพัฒนาท้องถิ่นเป็นกรอบในการจัดทำงบประมาณ งบประมาณรายจ่ายเพิ่มเติม และงบประมาณจากเงินสะสม โดยนำโครงการพัฒนาในแผนพัฒนาท้องถิ่นไปจัดทำงบประมาณตามปีที่กำหนดไว้ กรณีองค์กร
											  /ปกครอง...

				
· 2    -

ปกครองส่วนท้องถิ่น มีความจำเป็นและเพื่อแก้ไขปัญหาในการพัฒนาท้องถิ่นให้เกิดประโยชน์สุขต่อประชาชนให้เป็นอำนาจของผู้บริหารท้องถิ่นในการแก้ไขปีที่จะดำเนินการตามโครงการพัฒนาที่ปรากฏในแผนพัฒนาท้องถิ่นให้มีความสอดคล้องกับสถานการณ์ในปัจจุบัน
	4. ข้อพิจารณา
	 เพื่อให้การแก้ไขแผนพัฒนาท้องถิ่นฯ และการขอรับการสนับสนุนงบประมาณฯ เป็นไปด้วยความเรียบร้อยและถูกต้องตามที่กำหนดไว้ เห็นควรพิจารณาดำเนินการดังต่อไปนี้
4.1  แก้ไขโครงการไปบรรจุในแบบ ผ.02/1
4.2  แก้ไขโครงการไปบรรจุอยู่ในปีที่จะดำเนินการ					   
4.3  เห็นชอบแผนพัฒนาท้องถิ่นที่แก้ไข
4.4  ปิดประกาศให้ประชาชนทราบโดยเปิดเผยไม่น้อยกว่าสามสิบวันนับแต่ผู้บริหารท้องถิ่น 
 เห็นชอบพร้อมทั้งแจ้งสภาท้องถิ่น อำเภอและจังหวัดทราบ
	5.  ข้อเสนอ
  	  จึงเรียนมาเพื่อโปรดพิจารณาดำเนินการตามข้อ 4.1, 4.2 , 4.3 และ 4.4


		          (นางผกามาศ  ยิ่งยงค์)
 นักวิเคราะห์นโยบายและชำนาญการ	
		
	ความเห็นของหัวหน้าสำนักงานปลัด อบต................
.....................................................................................



                (นางเสาวพจน์  กลิ่นสัมผัส)
            หัวหน้าสำนักงานปลัด อบต.ฉลอง
	ความเห็น/คำสั่งนายกองค์การบริหารส่วนตำบล
(    )  เห็นชอบ
(    )  ไม่เห็นชอบ เพราะ....................................
        ..................................................................
        ...............................................................





(นายสุนทร  ใจห้าว)
นายกองค์การบริหารส่วนตำบลฉลอง

	ความเห็นของปลัด อบต............................................
.......................................................................................

 (นางสุมิตรา  รักบำรุง)
ปลัดองค์การบริหารส่วนตำบลฉลอง
	










[image: logo]
    แผนพัฒนาท้องถิ่น(พ.ศ.๒๕๖๑-๒๕๖๕)
                                      องค์การบริหารส่วนตำบลฉลอง
                      แก้ไขครั้งที่ ๕ พ.ศ. ๒๕๖๓
                         






 ของ
องค์การบริหารส่วนตำบลฉลอง
อำเภอสิชล  จังหวัดนครศรีธรรมราช






	
		งานวิเคราะห์นโยบายและแผน
สำนักงานปลัด
                    องค์การบริหารส่วนตำบลฉลอง                                                                                     โทรศัพท์ ๐-๗๕๘๔-๕๑๔๒
	                    				     WWW.CHALONG.GO.TH

                                  ประกาศองค์การบริหารส่วนตำบลฉลอง
เรื่อง การแก้ไขแผนพัฒนาท้องถิ่น (พ.ศ. 2561 – 2565) 
ครั้งที่  5  พ.ศ. 2563
.............................................................
ตามที่ องค์การบริหารส่วนตำบลฉลองได้ขออนุมัติเพื่อดำเนินการแก้ไขแผนพัฒนาท้องถิ่น
 (พ.ศ. 2561 – 2565) ครั้งที่ 5  พ.ศ. 2563  ไปแล้ว นั้น
	      บัดนี้  ได้รับการเห็นชอบจากนายกองค์การบริหารส่วนตำบลฉลอง ตามความในหมวดที่ 4             ข้อ 21 แห่งระเบียบกระทรวงมหาดไทยว่าด้วยการจัดทำแผนขององค์กรปกครองส่วนท้องถิ่น พ.ศ. ๒๕๔๘ และที่แก้ไขเพิ่มเติมถึงฉบับที่ 3  พ.ศ. ๒๕61 เรียบร้อยแล้ว 
      จึงประกาศให้ทราบโดยทั่วกัน
ประกาศ  ณ  วันที่    18   เดือน   พฤษภาคม   พ.ศ.  ๒๕63


 
   (นายสุนทร    ใจห้าว)
     นายกองค์การบริหารส่วนตำบลฉลอง

1
บทนำ
		ตามเจตนารมณ์ของรัฐธรรมนูญแห่งราชอาณาจักรไทย พ.ศ.2550 ได้บัญญัติหลักการปกครองท้องถิ่น โดยให้องค์กรปกครองส่วนท้องถิ่นมีความเป็นอิสระในการกำหนดนโยบายการปกครองการบริหารงานบุคคล  การเงินและการคลัง  ภายใต้การกำกับดูแลของหน่วยงานภาครัฐและการตรวจสอบของภาคประชาชน ประกอปรกับตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 และที่แก้ไขเพิ่มเติมถึงฉบับที่ 2 พ.ศ. 2559 กำหนดให้องค์กรปกครองส่วนท้องถิ่นจัดทำแผนพัฒนา ตามความต้องการของท้องถิ่น  ทั้งนี้ให้องค์กรปกครองส่วนท้องถิ่นได้จัดทำแผนพัฒนาสามปีเพื่อเป็นทิศทางและแนวทางการพัฒนาท้องถิ่น เพื่อให้วิสัยทัศน์และ ยุทธศาสตร์การพัฒนาบรรลุความสำเร็จตามเป้าหมาย เป็นการแปลงยุทธศาสตร์การพัฒนาไปสู่การปฏิบัติ   โดยมีหลักว่าภายใต้ยุทธศาสตร์การพัฒนา หนึ่ง ๆ จะมีแนวทางการพัฒนาได้มากกว่าหนึ่งแนวทาง  และภายใต้แนวทางการพัฒนาหนึ่งจะมีโครงการ / กิจกรรมได้มากกว่าหนึ่งโครงการ กิจกรรมที่จะต้องนำมาดำเนินการเพื่อให้บรรลุวัตถุประสงค์ และเป้าหมายที่ต้องการในแต่ละยุทธศาสตร์ 
		องค์การบริหารส่วนตำบลใช้แผนพัฒนาท้องถิ่นเป็นเครื่องมือในการจัดทำงบประมาณรายจ่ายงบประมาณรายจ่ายเพิ่มเติม และงบประมาณจากเงินสะสม เพื่อให้กระบวนการจัดทำงบประมาณเป็นไปด้วยความรอบคอบและผ่านกระบวนการมีส่วนร่วมของประชาชน ตามเจตนารมณ์ของกฎหมายรัฐธรรมนูญแห่งราชอาณาจักรไทย  พ.ศ. 2550 และตามพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น  พ.ศ. 2542  มาตรา 16
		เนื่องจาก ตามหนังสือสำนักงานส่งเสริมการปกครองท้องถิ่นจังหวัดนครศรีธรรมราช            ด่วนที่สุด ที่ นศ 0023.3/ว 1413  ลงวันที่ 13 มีนาคม 2563  เรื่อง แนวทางการใช้จ่ายงบประมาณรายจ่ายประจำปีงบประมาณ พ.ศ. 2563 งบเงินอุดหนุนเฉพาะกิจ (เทศบาลและองค์การบริหารส่วนตำบล) แผนงานยุทธศาสตร์ส่งเสริมการกระจายอำนาจให้แก่องค์กรปกครองส่วนท้องถิ่น โดยได้แจ้งให้องค์กรปกครองส่วนท้องถิ่นที่มีความประสงค์ขอรับการสนับสนุนงบประมาณฯ จุดทำคำขอรับการสนับสนุนงบประมาณ โดยมีแนวทางคือโครงการที่เสนอขอรับการสนับสนุนงบประมาณต้องอยู่ในแผนพัฒนาท้องถิ่น แต่เนื่องจากบางโครงการไม่ได้บรรจุอยู่ในแบบ ผ.02/1 และอยู่ในช่องปีงบประมาณ 2563 ซึ่งหากจะนำโครงการดังกล่าวไปดำเนินการจะต้องดำเนินการแก้ไขให้เป็นไปตามระเบียบ จึงจะสามารถดำเนินการในขั้นตอนต่อไปได้
		องค์ประกอบ ประกอบด้วย ลักษณะของแผน วัตถุประสงค์ ขั้นตอนในการจัดทำแผนพัฒนาท้องถิ่น และประโยชน์ของการจัดทำแผนพัฒนาท้องถิ่นโดยนำเสนอ ดังนี้
1.1  ลักษณะของแผนพัฒนาท้องถิ่น   
 “แผนพัฒนาท้องถิ่น” หมายความว่า แผนพัฒนาขององค์กรปกครองส่วนท้องถิ่นที่กำหนดวิสัยทัศน์ ประเด็นยุทธศาสตร์ เป้าประสงค์ ตัวชี้วัด ค่าเป้าหมายและกลยุทธ์ โดยสอดคล้องกับแผนพัฒนาจังหวัด ยุทธศาสตร์การพัฒนาขององค์กรปกครองส่วนท้องถิ่นในเขตจังหวัด แผนพัฒนาอำเภอ แผนพัฒนาตำบล แผนพัฒนาหมู่บ้านหรือแผนชุมชน อันมีลักษณะเป็นการกำหนดรายละเอียดแผนงานโครงการพัฒนาที่จัดทำขึ้นสำหรับปีงบประมาณแต่ละปี ซึ่งมีความต่อเนื่องและเป็นแผนก้าวหน้าและให้หมายความรวมถึงการเพิ่มเติมหรือเปลี่ยนแปลงแผนพัฒนาท้องถิ่น

แผนพัฒนาท้องถิ่นจะมีลักษณะเป็นการกำหนดรายละเอียดของโครงการพัฒนาภายใต้ยุทธศาสตร์และแนวทางการพัฒนา ดังนั้นในการจัดทำโครงการให้คำนึงถึงความเป็นไปได้ในการปฏิบัติ โดยคำนึงถึงสถานะทางการคลังของท้องถิ่นและความจำเป็นเร่งด่วนที่ต้องดำเนินการ ทั้งนี้ เพื่อให้แผนพัฒนาสามปี เป็นกรอบในการจัดทำงบประมาณรายจ่ายประจำปีที่ใกล้เคียงความเป็นจริง และในการจัดทำโครงการให้มีการจัดลำดับความสำคัญ ความเร่งด่วนของโครงการกล่าว คือโครงการที่มีผลกระทบต่อความเป็นอยู่ของประชาชนและมีความจำเป็นเร่งด่วนมากต้องนำไปปฏิบัติก่อน				
1.2  วัตถุประสงค์ของการจัดทำแผนพัฒนาท้องถิ่น
1.2.1  เพื่อกำหนดสภาพการพัฒนาที่พึงประสงค์ เป้าหมายการพัฒนาของ อบต. ตามความต้องการของประชาชน
1.2.2  เพื่อกำหนดแผนโครงการและกิจกรรมการพัฒนา และแก้ไขปัญหาความเดือดร้อนของประชาชนเพื่อนำไปสู่การบรรลุเป้าหมายการพัฒนา
1.2.3  เพื่อเป็นแนวทางในการจัดสรรทรัพยากรและงบประมาณของ อบต.ได้อย่างทั่วถึง เป็นธรรมและเป็นไปตามลำดับความจำเป็นเร่งด่วน
1.2.4  เพื่อใช้เป็นเครื่องมือในการประสานการปฏิบัติการพัฒนากับหน่วยงานอื่น ในพื้นที่
1.2.5  เพื่อให้บรรลุจุดมุ่งหมาย ประหยัด ลดความไม่แน่นอน และเป็นการควบคุมการดำเนินงาน
1.3  ขั้นตอนในการแก้ไขแผนพัฒนาท้องถิ่น (พ.ศ. 2561 – 2565)
	ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น                  พ.ศ. 2548 และที่แก้ไขเพิ่มเติมถึงฉบับที่ 3 พ.ศ. 2562  ข้อ 21 การแก้ไขแผนพัฒนาเป็นอำนาจของผู้บริหารท้องถิ่น เมื่อผู้บริหารท้องถิ่นได้เห็นชอบแผนพัฒนาท้องถิ่นที่แก้ไขแล้ว ให้ปิดประกาศให้ประชาชนทราบโดยเปิดเผยไม่น้อยกว่าสามสิบวันนับแต่วันที่ผู้บริหารท้องถิ่นเห็นชอบ พร้อมทั้งแจ้งสภาท้องถิ่น อำเภอและจังหวัดทราบด้วย
		“การแก้ไข” หมายความว่า การแก้ไขข้อผิดพลาดในแผนพัฒนาหรือแผนการดำเนินงานให้ถูกต้อง โดยไม่ทำให้วัตถุประสงค์และสาระสำคัญเดิมเปลี่ยนแปลงไป
1.4  ประโยชน์ของการจัดทำแผนพัฒนาท้องถิ่น
1.4.1  การจัดทำแผนพัฒนาท้องถิ่น เป็นเครื่องมือที่จะช่วยให้องค์การบริหารส่วนตำบลได้พิจารณา อย่างรอบคอบ ให้เห็นถึงความเชื่อมโยงระหว่างแนวทางการดำเนินงานต่าง ๆ ที่อาจมีความ เชื่อมโยงและส่งผลทั้งในเชิงสนับสนุนและเป็นอุปสรรคต่อกัน เพื่อให้องค์การบริหารส่วนตำบล นำมาตัดสินใจกำหนดแนวทางการดำเนินงาน และใช้ทรัพยากรการบริหารท้องถิ่น อย่างมีประสิทธิภาพ  เพื่อให้เกิดประโยชน์สาธารณะสูงสุด 									            	
1.4.2  ทำให้องค์การบริหารส่วนตำบล มีทิศทางการพัฒนาที่ชัดเจน
1.4.3  ทำให้องค์การบริหารส่วนตำบล มีแผนงานโครงการกิจกรรมตามความต้องการของประชาชนในตำบล
1.4.4  ทำให้องค์การบริหารส่วนตำบลใช้แผนพัฒนาเป็นแนวทางในการจัดทำข้อบัญญัติงบประมาณทำให้องค์การบริหารส่วนตำบล  มีการพัฒนาพื้นที่ไม่ซ้ำซ้อนกับหน่วยงานอื่น
1.4.5  ทำให้ได้ทราบล่วงหน้าว่าจะดำเนินการอะไรบ้าง  เพื่อประชาชนได้ข้อมูลในการติดตามและตรวจสอบการดำเนินงานขององค์การบริหารส่วนตำบลให้เป็นไปด้วยความถูกต้อง โปร่งใส
1.4.6  สามารถวางแผนการทำงานได้ล่วงหน้า ทำให้เกิดประสิทธิภาพมากยิ่งขึ้น ความผิดพลาดในการปฏิบัติงานก็จะลดน้อยลง

รายละเอียดโครงการพัฒนา
แผนพัฒนาท้องถิ่น (พ.ศ. 2561 – 2565) แก้ไขครั้งที่ 5  พ.ศ. 2563
องค์การบริหารส่วนตำบลฉลอง อำเภอสิชล จังหวัดนครศรีธรรมราช
1. ยุทธศาสตร์จังหวัดที่ 4  พัฒนาคน ชุมชนและสังคมให้น่าอยู่ เข้มแข็ง มั่นคงตามปรัชญาเศรษฐกิจพอเพียง					                     (แบบ ผ.02/1)
2. ยุทธศาสตร์การพัฒนาขององค์กรปกครองส่วนท้องถิ่นในเขตจังหวัดที่ 4 การพัฒนาโครงสร้างพื้นฐาน
1.  ยุทธศาสตร์ด้านเศรษฐกิจ
        1.1  แผนงานเคหะและชุมชน
	ที่
	โครงการ
	วัตถุประสงค์
	เป้าหมาย
(ผลผลิตของโครงการ)
	งบประมาณและที่ผ่านมา
	ตัวชี้วัด 
(KPI)
	ผลที่คาดว่าจะได้รับ
	หน่วยงานที่รับผิดชอบหลัก

	
	
	
	
	2561
 (บาท)
	2562
 (บาท)
	2563 
(บาท)
	2564
(บาท)
	2565
(บาท)
	
	
	

	1.







	โครงการถนน คสล./ลาดยางสายซอยหลังโรงเรียนฉลองรัฐราษฎร์อุทิศ หมู่ที่ 5
	เพื่อการคมนาคมที่สะดวก
	ก่อสร้างถนนผิวจราจร กว้าง 4 เมตร ยาว 250 เมตร หนา 0.15 เมตร พร้อมไหล่ทางหินคลุก
	
	
	430,000
	
	
	ระยะทางที่ได้รับการก่อสร้าง
	ประชาชนมีเส้นทางการคมนาคมที่สะดวก
	กองช่าง



	หมายเหตุ   * แก้ไขโครงการลำดับที่  36  หน้าที่  47  ในแผนพัฒนาท้องถิ่น (พ.ศ. 2561 – 2565)

